یزید بن زریع

ابو معاویہ یزید بن زریع عیشی بصری ایک مشہور حافظ حدیث اور حدیث نبوی کے راویوں میں سے ایک ہیں۔ بصرہ کے محدث حماد بن زید ، عبد الوارث، معتمر بن سلیمان ، عبد الواحد بن زیاد ، جعفر بن سلیمان، وہیب بن خالد ، خالد بن حارث، بشر بن مفضل اور اسماعیل بن علیہ کے ساتھ یہ دس اپنے زمانے میں بصرہ میں حدیث کے امام تھے۔سير أعلام النبلاء الطبقة السابعة يزيد بن زريع المكتبة الإسلامية. وصل لهذا المسار في 13 نوفمبر 2016 
 نام ونسب 
یزید نام،ابو معاویہ کنیت اوروالد کا اسم گرامی زُریع تھا (تہذیب التہذیب:11/325)بصرہ کے مشہور خاندان بنو عائش سے نسبت رکھنے کے باعث عیشی کہلاتے ہیں اس خاندان کو ائمہ سلف کی ایک بڑی جماعت کے انتساب کا شرف حاصل ہے۔
(اللباب فی الانساب:3/162)

 ولادت اوروطن 
101ھ میں بمقام بصرہ پیدا ہوئے۔(خلاصہ تذہیب تہذیب الکمال:431)

 فضل وکمال 
علم و فضل اورمہارت فنی کے اعتبار سے اکابر حفاظ حدیث اورممتاز اتباع تابعین میں شمار کیے جاتے ہیں اس کے علاوہ تثت واتقان،ثقاہت وعدالت،زہد واتقاء،استغناء وتواضع اور عبادت وریاضت کی بھی ایک اعلیٰ مثال تھے،ابو عوانہ ان کی صحبت فیض اثر سے چالیس سال تک مسلسل مستفید ہوتے رہے وہ اس طویل ترین رفاقت کے تاثرات بیان کرتے ہوئے کہتے ہیں کہ "یزید کے چراغِ علم سے ہر سال میرے علم و دانش کو جلا اورروشنی ملتی تھی ۔
(تذکرۃ الحفاظ:1/233)
امام احمدؒ کا بیان ہے:
کان یزید ریحانۃ البصرۃ ما اتقنہ وما احفظہ
(العبر:1/28)
یزید بصرہ کے ناز بوتھے،وہ بڑے ہی متقن اورحافظ تھے۔
ابن عماد حنبلی انھیں "الحافظ الثبت المتقن محدث اھل البصرۃ"علامہ خزرجی: الحفاظ احد العلام اورامام یافعی :الحافظ اللبیب لکھتے ہیں۔
(شذرات :1/298 وخلاصہ:431 ومرأۃ الجنان:1/382)
 روایت حدیث 
ایوب سختیانی، یونس بن عبید، خالد الحذاء، حسین معلم، حبیب معلم، حبیب بن شہد، حجاج بن حجاج، حجاج بن ابی عثمان، حمید طویل، داؤد بن ابی ہند، سعید بن ابی عروبہ، سلیمان بن طرکان تیمی اور عبد اللہ بن عون، عوف، عمارہ بن ابی حفصہ، ہشام بن عروہ، یحییٰ بن ابی اسحاق حضرمی، سعید جریری، روح بن قاسم اور دوسرے لوگوں کا ایک گروہ اور یزید نے بصرہ سے سفر نہیں کیا۔ تلامذہ: اس کی سند سے عبد الرحمٰن بن مہدی، مسدّد بن مسرہد، علی بن مدینی، امیہ بن بسطام، قواریری، محمد بن منہال ضریر ، محمد بن منہال، حجاج کے بھائی، احمد بن مقدام، نصر بن علی جہمی اور بہت سے دوسرے محدثین۔ ائمہ صحاح ستہ نے اسے بیان کیا ہے۔يزيد بن زريع العيشي أَبُو معاوية البصري إسلام ويب. وصل لهذا المسار في 13 نوفمبر 2016 
 جراح اور تعدیل 
احمد بن شعیب نسائی نے کہا ثقہ ہے ۔ احمد بن حنبل نے کہا بصرہ میں تصدیق قائم کرنا اسی کی طرف ہے اور ایک بار کہا: میں نے جو کچھ سیکھا ہے اور جو کچھ میں نے حفظ کیا ہے وہ اس میں سچا اور کامل ہے۔ابن حجر عسقلانی نے کہا ثقہ ثبت ہے۔ حافظ ذہبی نے کہا الحافظ ہے۔ یحییٰ بن معین نے کہا ثقہ ، مامون ، صدروق ہے ۔ ابو حاتم رازی نے کہا ثقہ ہے ۔ ابن حبان بستی نے کہا ثقہ ہے ۔ محمد بن سعد واقدی نے کہا ثقہ ہے ۔
سير أعلام النبلاء الطبقة السابعة يزيد بن زريع المكتبة الإسلامية. وصل لهذا المسار في 13 نوفمبر 2016 
 ثقاہت واتقان 
طویل العمر مشغلہ درس کی وجہ سے انھیں حدیث کی صحت و سقم کو پرکھنے کا پورا ملکہ پیدا ہو گیا تھا اور اس میں ان کا تثبت واتقان باتفاق علما مسلم تھا، بشر حافی رحمۃ اللہ علیہ فرماتے ہیں:
کان یزید حافظا متقناً ما اعلم انی رأیت مثلہ ومثل صحۃ حدیثہ
(تذکرۃ الحفاظ:1/233)
شیخ یزید حافظ متفن تھے میں نے ان جیسا صحیح الحدیث نہیں دیکھا۔
یحییٰ بن سعید القطان کا بیان ہے کہ:
لم یکن ھٰھُنا احد اثبت منہ
(العبر :1/284)
ان سے زیادہ ثبت رکھنے والا بصرہ میں کوئی نہیں دیکھا۔
علامہ ابن سعد رقمطراز ہیں:
کان ثقۃ کثیر الحدیث حجۃ
(طبقات ابن سعد:7/44)
وہ ثقہ،کثیر الحدیث اور حجت تھے۔
امام احمدؒ شہادت دیتے ہیں کہ:
مااتقنہ وما احفظہ صدوق متقن
(صفوۃ الصفوۃ:3/277)
وہ بہت متقن،حافظ اور صدوق تھے۔
علاوہ ازیں یحییٰ ابن معین، ابو حاتم اور دوسرے بہت سے علما ان کی ثقاہت کا بصراحت اعتراف کرتے ہیں۔
 مناقب 
علمی فضائل وکمالات کے ساتھ ان کی دنیائے عمل بھی آراستہ تھی،خاص طور پر نماز کا بہت اہتمام رکھتے اورنوافل کثرت سے پڑھتے تھے،اسی بنا پر عالمِ بالا میں خدا وند قدوس نے ان کے ساتھ خصوصی معاملہ فرمایا،
جیسا کہ نصر بن علی بیان کرتے ہیں کہ میں نے ایک رات یزید بن زریعؒ کو خواب میں دیکھا اوردریافت کیا کہ خدا تعالیٰ نے آپ کے ساتھ کیسا معاملہ فرمایا؟ شیخ نے جواب دیا کہ میں جنت میں داخل ہو گیا،عرض کیا کن اعمال کی بنا پر؟فرمایا کثرتِ نماز کی وجہ سے ۔
(مرأۃ الجنان:1/382)
 وفات 
یزید کی وفات سنہ 182ھ میں بصرہ میں ہوئی۔
 حوالہ جات 

زمرہ:182ھ کی وفیات
زمرہ:تبع تابعی راویان حدیث
زمرہ:بصری شخصیات
زمرہ:صفحات مع ویکی ڈیٹا حوالہ جات
زمرہ:شاگرد ویکی ڈیٹا سے ماخوذ
زمرہ:راوی ثقہ
زمرہ:آٹھویں طبقہ کے راویان حدیث
زمرہ:بصرہ میں وفات پانے والی شخصیات
زمرہ:بصرہ میں پیدا ہونے والی شخصیات
زمرہ:101ھ کی پیدائشیں